open-index/open-wikipedia-markdown huggingface dataset:
Flight of the Amazon Queen

Το ***Flight of the Amazon Queen*** είναι βιντεοπαιχνίδι περιπέτειας της Interactive Binary Illusions. Κυκλοφόρησε το 1995 για τα Amiga και DOS, ενώ από το 2004 είναι freeware για χρήση με τη μηχανή ScummVM.  Το παιχνίδι, δημιουργία των Τζον Πάσφιλντ και Στιβ Σταματιάδης, είναι παρόμοιο με τα κλασσικά point-and-click adventures που κυκλοφόρησε η LucasArts την δεκαετία του ΄90 και αντλεί την έμπνευση του από το Monkey Island. Η έκδοση του παιχνιδιού για Amiga δεν είχε ομιλία, σε αντίθεση με την έκδοση για PC, όπου επαγγελματίες ηθοποιοί δάνεισαν τις φωνές στους στους ήρωες. Αποκλειστική κατοχή των πνευματικών δικαιωμάτων του παιχνιδιού έγινε το 2005 ο Τζον Πάσφιλντ. Το παιχνίδι παρουσιάζει πολλές ομοιότητες, σε χαρακτήρες και καταστάσεις, με την τηλεοπτική σειρά *[[Το Μυστήριο του Χρυσού Πιθήκου]]*.

## Σενάριο
### Ιστορία
Η ιστορία του παιχνιδιού διαδραματίζεται το 1949 και αποτελεί έναν φόρο τιμής στα κινηματογραφικά σήριαλ και τα φτηνά βιβλία τσέπης της εποχής. Ο παίκτης έχει τον ρόλο του Τζο Κινγκ, ενός πιλότου που θα συντριβεί με το σκάφος του *Amazon Queen* στη ζούγκλα του Αμαζονίου. Πρέπει να σώσει την επιβάτιδα του, τη γνωστή ηθοποιό Φέι Ράσελ, αλλά και μια φυλή Αμαζόνων που κατοικούν εκεί. Αντίπαλός του είναι ένας τρελός επιστήμονας που προσπαθεί να κατακτήσει τον κόσμο μεταμορφώνοντας τις Αμαζόνες σε πολεμιστές-δεινόσαυρους.

### Υπόβαθρο
μικρογραφία|δεξιά|Στιγμιότυπο από το παιχνίδι
Η δράση εκτυλίσσεται κυρίως στη λεκάνη του Αμαζονίου. Βασικές τοποθεσίες είναι οι ακόλουθες:
*Ξεκινώντας από το Ρίο ντε Τζανέιρο, ο Τζο πετά πάνω από το τροπικό δάσος του Αμαζονίου και κάνει αναγκαστική προσγείωση εξ' αιτίας μιας σφοδρής καταιγίδας.
*Στον Αμαζόνιο, επισκέπτεται ένα χωριό Πυγμαίων.
*Ο ψηλός βράχος *Pinnacle* αποτελεί το παρατηρητήριό του.
*Το εργοστάσιο *Flöda Factory* κατασκευάζει δερμάτινα σορτς και είναι η βιτρίνα για τη μυστική βάση του τρελού επιστήμονα.
*Το φρούριο *Amazon Fortress* είναι η έδρα της φυλής των Αμαζόνων.
*Ένας καταυλισμός μιας χριστιανικής ιεραποστολής.
*Ένας αρχαίος ναός, γεμάτος με περίεργες τεχνολογικές κατασκευές που θυμίζουν αυτόν στο *[[Indiana Jones and the Fate of Atlantis]]*.
*Μια ομιχλώδης κοιλάδα όπου εκτυλίσσεται το τελευταίο μέρος του παιχνιδιού.

## Παραπομπές


## Εξωτερικοί σύνδεσμοι
* ScummVM.org Ιστοσελίδα με το ScummVM και τα αρχεία του παιχνιδιού
* Ιστοσελίδες των δημιουργών Στιβ Σταματιάδης και Τζον Πάσφιλντ
* Συνέντευξη του Στιβ Σταματιάδης
* Βίντεο με τη λύση
* To Flight of the Amazon Queen στο MobyGames

Κατηγορία:Βιντεοπαιχνίδια του 1995
Κατηγορία:Βιντεοπαιχνίδια του 2004
Κατηγορία:Βιντεοπαιχνίδια περιπέτειας
Κατηγορία:Βιντεοπαιχνίδια Amiga
Κατηγορία:Βιντεοπαιχνίδια του Commodore 64
Κατηγορία:Βιντεοπαιχνίδια DOS
Κρύα Βρύση (αποσαφήνιση)

Με την ονομασία **Κρύα Βρύση** είναι γνωστά τα παρακάτω ελληνικά τοπωνύμια:
## Κωμόπολη
*Κρύα Βρύση, του νομού Πέλλας.

## Οικισμοί
*Κρύα Βρύση, του νομού Αργολίδας.
*Κρύα Βρύση, του νομού Άρτας.
*Κρύα Βρύση, του νομού Γρεβενών
*Κρύα Βρύση Καρύστου, του νομού Εύβοιας.
*Κρύα Βρύση Κηρίνθου, του νομού Εύβοιας.
*Κρύα Βρύση, του νομού Καρδίτσας.
*Κρύα Βρύση, του νομού Καστοριάς.
*Κρύα Βρύση, του νομού Μεσσηνίας.
*Κρύα Βρύση, του νομού Ρεθύμνου.
*Κρύα Βρύση, του νομού Τρικάλων.
*Κρύα Βρύση, του νομού Χανίων.

Κατηγορία:Αποσαφηνίσεις ελληνικών τοπωνυμίων
Vir Militaris

Ο **Vir Militaris** (πληθ.: *viri militares*) ήταν κατά τη ρωμαϊκή εποχή ένας λεγάτος, ο οποίος ήταν υπεύθυνος για τη διακυβέρνηση μιας στρατιωτικής επαρχίας. Ο Τάκιτος αναφέρει την έκφραση *«vir militaris»* σε ορισμένα από τα κείμενά του όταν αναφέρεται σε απλούς στρατιώτες ή κατώτερους αξιωματικούς. Γενικά, τον τίτλο αυτό λάμβανε οποιοσδήποτε είχε σημαντική στρατιωτική πείρα ή που είχε την ευκαιρία να αναδειχθεί μέσω των στρατιωτικών του επιτευγμάτων. Οι viri militares δεν θα πρέπει να συγκροτούσαν κάποιο ομογενές σώμα με συγκεκριμένα χαρακτηριστικά.

## Σημειώσεις


Κατηγορία:Βαθμοφόροι ρωμαϊκού στρατού
Λεγάτος (Αρχαία Ρώμη)

Ο **λεγάτος** ήταν κατά την αρχαιότητα υψηλόβαθμος αξιωματικός του ρωμαϊκού στρατού. Προερχόμενος από την τάξη των συγκλητικών, ήταν άμεσος προϊστάμενος ενός δούκα, ενώ ήταν ανώτερος ιεραρχικά από τους τριβούνους, οι οποίοι διοικούσαν τις κοόρτεις. Προκειμένου να διοικήσουν ένα στράτευμα ανεξάρτητα, κι όχι υπό τις διαταγές ενός δούκα ή επάρχου, οι λεγάτοι έπρεπε να κατέχουν τουλάχιστον το αξίωμα του πραίτορα. 

Οι λεγάτοι είχαν μεγάλο μερίδιο στα πολεμικά λάφυρα, κάτι που καθιστούσε το αξίωμα πολύ επικερδές. Συνεπώς, προσήλκυε ακόμη και διακεκριμένους πολιτικούς.

Υπήρχαν δύο θέσεις λεγάτων:
* ο *legatus legionis* (λεγάτος της λεγεώνας) ήταν πρώην πραίτορας, ο οποίος αποκτούσε τη διοίκηση κάποιας διακεκριμένης λεγεώνας.
* ο *legatus pro praetore* (λεγάτος εκ πραίτορος) διοριζόταν από τον αυτοκράτορα έπαρχος σε κάποια από τις «αυτοκρατορικές επαρχίες». Για να είναι επιλέξιμος, έπρεπε να έχει διατελέσει στο παρελθόν ύπατος. Είχε ταυτόχρονα τις εξουσίες ενός λεγάτου και ενός πραίτορα, κάτι που του παρείχε ανάλογα με την περίπτωση τη διοίκηση τεσσάρων ή και περισσότερων λεγεώνων. 

Τον τίτλο του λεγάτου κατείχε επίσης ο γενικός διοικητής των λεγεώνων. Την ανάθεση της θέσης αυτής αποφάσιζε συνήθως ο αυτοκράτορας. Το πρόσωπο που επιλεγόταν ήταν πρώην τριβούνος και η θητεία του κρατούσε για 3 ή 4 χρόνια. Ωστόσο υπήρχαν και περιπτώσεις ατόμων που υπηρέτησαν για μακρύτερο χρονικό διάστημα.

Επίσης λεγάτοι ονομάζονταν οι πρεσβευτές του ρωμαϊκού κράτους, στους οποίους η Σύγκλητος ανέθετε μια αποστολή σε ξένη χώρα, αλλά και οι αντιπρόσωποι ξένων κρατών στην πόλη της Ρώμης. Αυτή η έννοια της λέξης επιβιώνει μέχρι τις ημέρες μας και συγκεκριμένα στο αξίωμα του Παπικού Λεγάτου.

## Δείτε επίσης
* Ρωμαϊκός στρατός

## Εξωτερικοί σύνδεσμοι
* 

Κατηγορία:Βαθμοφόροι ρωμαϊκού στρατού
Κατηγορία:Αρχαίοι Ρωμαϊκοί τίτλοι
Supaplex

Το ***Supaplex*** είναι βιντεοπαιχνίδι παζλ που κυκλοφόρησε για πρώτη φορά το 1991. Ήταν αρχικά δημιουργία δύο Ελβετών φοιτητών, των Μίκαελ Στοπ και Φίλιπ Τζέσπερσεν, και αποτελούσε κλώνο (με εκτεταμένες προσθήκες) του επιτυχημένου παιχνιδιού *[[Boulder Dash]]*. Εκδόθηκε από την Dream Factory στις πλατφόρμες Atari ST, DOS, Commodore Amiga, ZX Spectrum και MS-DOS. 

## Ιστορία
Η αρχική σκέψη ήταν να φτιαχτεί ένας κλώνος του *Boulder Dash* με μέγεθος αρκετά μικρό ώστε να χωράει σε μια δισκέτα για Amiga. Η πρόκληση ήταν αρκετά μεγάλη προκειμένου να χωρέσουν τόσο τα 111 συνολικά επίπεδα του παιχνιδιού όσο και κάποια αξιοπρεπή γραφικά σε τόσο περιορισμένο χώρο. Το παιχνίδι προγραμματίστηκε εξολοκλήρου σε Assembler με αποτέλεσμα εξαιρετικά γραφικά και μεγάλες ταχύτητες. 

Το παιχνίδι μεταφέρθηκε σε PC ενώ υπήρξε και μια προσπάθεια μεταφοράς σε Atari ST που τελικά δεν ολοκληρώθηκε ποτέ. Με το πέρασμα των χρόνων και την εξέλιξη των PC το παιχνίδι έγινε αδύνατο να παιχθεί λόγω της υπερβολικά μεγάλης ταχύτητας. Ο Χέρμαν Περκ δημιούργησε τότε μια έκδοση του παιχνιδιού με την ονομασία *SpeedFix* που έλυνε το πρόβλημα και αποκαθιστούσε την αρχική ταχύτητα εκτέλεσης. 

Πολλά επιπλέον επίπεδα δημιουργημένα από απλούς χρήστες έκαναν την εμφάνιση τους με το πέρασμα των χρόνων, ενώ πλέον το παιχνίδι διανέμεται ως δωρεάν λογισμικό.

## Κλώνοι
### Microsoft Windows
**Megaplex* 
**WinPlex*
**SubTerra*
**Igor* *
**Diamond Dash*
**Rocks'n'Diamonds*
**New Supaplex*

===Apple Macintosh===
**Infotron*

===Android===
**DroidPlex!''

## Παραπομπές


## Εξωτερικοί σύνδεσμοι
* Επίσημη Ιστοσελίδα
* Ιστοσελίδα θαυμαστών 
* Το Supaplex στο MobyGames
* Supaplex clone online (https://web.archive.org/web/20180808180942/http://supaplex.eu/)

Κατηγορία:Βιντεοπαιχνίδια του 1991
Κατηγορία:Βιντεοπαιχνίδια Amiga
Κατηγορία:Βιντεοπαιχνίδια Atari ST
Κατηγορία:Βιντεοπαιχνίδια DOS
Κατηγορία:Βιντεοπαιχνίδια ZX Spectrum
Κατηγορία:Βιντεοπαιχνίδια παζλ
Σαούλ (αποσαφήνιση)

**Σαούλ** είναι εβραϊκό όνομα που σημαίνει ο «επιθυμητός». Με το όνομα αυτό είναι γνωστοί:

* ο πρώτος βασιλιάς του Ισραήλ Σαούλ
* Σαούλ ήταν επίσης και το εβραϊκό όνομα του Αποστόλου Παύλου
Δήμος Κομποτίου

Ο **Δήμος Κομποτίου** ήταν δήμος του νομού Άρτας. Με την εφαρμογή του σχεδίου Καλλικράτης εντάχθηκε στον νέο δήμο Νικολάου Σκουφά. Βρισκόταν στο νοτιοανατολικό τμήμα του νομού και ήταν πεδινός και ημιορεινός δήμος. Καταλάμβανε έκταση 38.486 στρεμμάτων και είχε (πραγματικό) πληθυσμό 3.485  κατοίκους. Έδρα του ήταν η κωμόπολη Κομπότι. Ο δήμος αυτός καταργήθηκε.

## Δήμαρχοι
*1999-2002 Χαρίλαος Μπουραντάς
*2003-2010 Ευστάθιος Γιαννούλης

## Διαίρεση
Στο δήμο περιλαμβάνονταν τα εξής 3 δημοτικά διαμερίσματα:
: ** [[Δημοτικό διαμέρισμα Κομποτίου Άρτας|Δ.δ. Κομποτίου]] ** 
::* το Κομπότι [2128]
::* ο Άγιος Νικόλαος  [229]
: ** [[Δημοτικό διαμέρισμα Σελλάδων Άρτας|Δ.δ. Σελλάδων]] ** 
::* οι Σελλάδες  [687]
::* τα Αλώνια   [67]
: ** Δ.δ. Φωτεινού  ** -- το Φωτεινό [374]

## Εξωτερικοί σύνδεσμοι
*Η επίσημη ιστοσελίδα του δήμου 
* Στοιχεία για το δήμο Κομποτίου από το Υπουργείο Εσωτερικών 
*Πληροφορίες για το δήμο Κομποτίου από τη  Νομαρχιακή Αυτοδιοίκηση Άρτας 

Κομποτιου
Δήμος Πέτα

Ο **Δήμος Πέτα** ήταν δήμος του νομού Άρτας. Με την εφαρμογή του σχεδίου Καλλικράτης εντάχθηκε στον νέο δήμο Νικολάου Σκουφά. Βρισκόταν στο νότιο τμήμα του νομού και χαρακτηριζόταν ημιορεινός. Καταλάμβανε έκταση 105.571 στρεμμάτων και είχε (πραγματικό) πληθυσμό 4.904 κατοίκους. Έδρα του ήταν το Πέτα.

## Διαίρεση
Στο δήμο περιλαμβάνονταν τα εξής 3 δημοτικά διαμερίσματα:
: ** [[Δημοτικό διαμέρισμα Πέτα Άρτας|Δ.δ. Πέτα]] **   
::* το Πέτα (τ. ο Πέτας) [1916]
::* ο Άγιος Δημήτριος [1014]
::* η Αμφιθέα [376]
::* οι Άνω Άγιοι Ανάργυροι [283]
::* το Κλειστό [136]
::* το Νεοχωράκι [155]
::* το Πουρνάρι  [16]  
: ** [[Δημοτικό διαμέρισμα Μαρκινιάδας Άρτας|Δ.δ. Μαρκινιάδας]] ** 
::* η Μαρκινιάδα   [117]
::* η Διασέλλα   [33]
::* ο Ζυγός   [182]
::* η Μέγκλα   [72]
::* οι Μελάτες   [221]
: ** Δ.δ. Μεγάρχης  ** -- η Μεγάρχη [383]

## Εξωτερικοί σύνδεσμοι
* Στοιχεία για το δήμο Πέτα από το Υπουργείο Εσωτερικών 
*Πληροφορίες για το δήμο Πέτα από τη  Νομαρχιακή Αυτοδιοίκηση Άρτας 

Πετα
Άγιαταρ

Στη Φινλανδική μυθολογία η **Άγιαταρ** ή **Άγιατταρα** είναι γυναικείο κακό πνεύμα των δασών. 

Η Άγιαταρ εμφανίζεται με τη μορφή φιδιού ή δράκου και πιστευόταν ότι ήταν η μητέρα του διαβόλου. Ταυτίζεται με την Εσθονική Äijo και τη βαβυλωνιακή θεότητα Τιαμάτ μητέρα των θεών που εμφανίζεται και αυτή με τη μορφή φιδιού. 

## Παραπομπές
*

Κατηγορία:Φινλανδική μυθολογία
Δήμος Αρταίων (πρόγραμμα Καποδίστριας)

Ο **Δήμος Αρταίων** είναι ένας δήμος του νομού Άρτας. Βρίσκεται στο νότιο τμήμα του νομού και είναι πεδινός δήμος. Καταλαμβάνει έκταση 47.973 στρεμμάτων και έχει (πραγματικό) πληθυσμό 23.863  κατοίκους. Έδρα του είναι η Άρτα.

## Διαίρεση
Στο δήμο περιλαμβάνονται τα εξής 4 δημοτικά διαμερίσματα:
: ** [[Δημοτικό διαμέρισμα Αρταίων|Δ.δ. Αρταίων]] ** 
::* η Άρτα [ 22.390 ]
::* η Αγία Τριάδα  [ 148 ]
::* οι Άγιοι Ανάργυροι   [ 721 ]
::* ο Άγιος Γεώργιος Γλυκορρίζου [ 74 ]  
::* το Γλυκόρριζο [ 295 ]
::* η Ελεούσα   [ 908 ]
::* το Μαραθοβούνι [ 104 ]
::* η Μονή Γεννήσεως Θεοτόκου (ή Κάτω Παναγίας)  [ 85 ]
: ** Δ.δ. Κεραματών  ** -- οι Κεραμάτες [ 403 ]
: ** [[Δημοτικό διαμέρισμα Κωστακιών Άρτας|Δ.δ. Κωστακιών]] **    
::* οι Κωστακιοί   [ 1.462 ]
::* τα Θανασαίικα  [ 32 ]
::* τα Συγγουνέικα  [ 70 ]
: ** Δ.δ. Λιμίνης  ** -- η Λιμίνη [ 334 ]

## Εξωτερικοί σύνδεσμοι
*Η επίσημη ιστοσελίδα του δήμου
* Στοιχεία για το δήμο Αρταίων από το Υπουργείο Εσωτερικών 
*Πληροφορίες για το δήμο Αρταίων από τη  Νομαρχιακή Αυτοδιοίκηση Άρτας 

Αρταιων
Άντερο Βίπουνεν

Στην Φινλανδική μυθολογία ο **Άντερο Βίπουνεν** , (*Antero Vipunen*), ήταν γίγαντας, προστάτης της βαθύτερης γνώσης και της μαγείας.

Σύμφωνα με την Καλεβάλα, τον επισκέφτηκε ο Βέινεμουινεν για να του πει τις μαγικές λέξεις της γνώσης κατασκευής των βαρκών. Όταν o Άντερο Βίπουνεν όμως αρνήθηκε, ο ήρωας μπήκε στο στομάχι του, του ζήτησε να βγει έξω αλλά αυτός αρνήθηκε ζητώντας να του πει τις μαγικές λέξεις πρώτα. Τότε ο Άντερο Βίπουνεν τραγούδησε δίνοντας στον Βέινεμουινεν τη γνώση και τη μαγεία της επιστήμης. Έτσι ο Βέινεμουινεν βγήκε από το στομάχι του και κατάφερε να κατασκευάσει τη βάρκα.

Με το ίδιο όνομα υπάρχει και θεατρικό βιβλίο του *Yrjö Karilas*.

Κατηγορία:Φινλανδική μυθολογία
Έγκρες

Στη Φινλανδική μυθολογία, ο **Έγκρες** ή **Ά(γ)κρας** (*Ägröi*, *Egres*, *Äkräs*) ήταν θεός της γονιμότητας, της άνοιξης και προστάτης των φυτών. 

Στην Καρελία βρισκόταν το κέντρο λατρείας του: λατρευόταν σαν *Pyhä Äkräs* (*ιερός Άκρας*) και θεωρούνταν προστάτης από όλα τα φυτά, ιδιαίτερα του γογγυλιού. Θεωρούνταν επίσης ότι ανακάλυψε την καλλιέργεια των μπιζελιών, της κάνναβης και του λάχανου.

## Παραπομπές


## Εξωτερικοί σύνδεσμοι
*Information about Äkräs 
*Encyclopedia Mythica - Egres
*Liber paganum, part E

Κατηγορία:Φινλανδική μυθολογία
Νυαρλαθοτέπ

thumb|right|200px|Ο ΝυαρλαθοτέπΟ **Νυαρλαθοτέπ** (αγγλικά:**Nyarlathotep**) είναι φανταστική οντότητα, δημιούργημα του Αμερικανού συγγραφέα φανταστικού τρόμου, Χάουαρντ Φίλιπς Λάβκραφτ. Αποτελεί μέλος ενός ευρύτερου συνόλου δαιμονικών οντοτήτων, των **Μεγάλων Παλαιών**. Σύμφωνα με την **Μυθολογία [[Κθούλου]]** την οποία δημιούργησε ο Λάβκραφτ, οι Μεγάλοι Παλαιοί - δαιμονικά όντα από το μακρινό διάστημα - επιβουλεύονται τον κόσμο των ανθρώπων και προσπαθούν να εισέλθουν σε αυτόν μέσα από κοσμικές πύλες με τη βοήθεια των υποτακτικών τους (ανθρώπων και μη).
Ο Νυαρλαθοτέπ κατέχει εξέχουσα θέση στη Μυθολογία Κθούλου και παρουσιάζεται ως ο αγγελιοφόρος των Μεγάλων Παλαιών.

Κατηγορία:Μυθολογία Κθούλου
Κατηγορία:Λογοτεχνικοί χαρακτήρες
Ποικιλόθερμο

Στη Βιολογία με τον όρο **ποικιλόθερμο**, ή **εξώθερμο** ή **ετερόθερμo** (poikilotherm,  ectotherm,  heterotherm) χαρακτηρίζεται κάθε ζώο του οποίου η θερμοκρασία του σώματός του ακολουθεί εκείνη του περιβάλλοντος που βρίσκεται. Γενικά τα ποικιλόθερμα περιγράφονται και ως ψυχρόαιμα. Ειδικότερα τα υδρόβια ποικιλόθερμα ακολουθούν με μεγαλύτερη σχέση τη θερμοκρασία του περιβάλλοντος τους, ενώ αντίθετα οι χερσαίες μορφές ποικιλοθέρμων μπορεί να ζεσταίνονται από την ηλιακή ακτινοβολία ή να δροσίζονται με την εξάτμιση.
* Το χαρακτηριστικό αυτό φαινόμενο που παρατηρείται στα ποικιλόθερμα χαρακτηρίζεται γενικά ποικιλοθερμία.

Γενικά όλα τα ζώα, εκτός από τα θηλαστικά και τα πτηνά, είναι ποικιλόθερμα και περισσότερο απ΄ όλα τα υδρόβια (ψάρια).

## Δείτε επίσης
* Ομοιόθερμο

Κατηγορία:Φυσιολογία ζώων
Γιοάχιμ Στράιχ

Ο **Γιοάχιμ Στράιχ** (γερμ. *Joachim Streich*, 13 Απριλίου 1951–16 Απριλίου 2022) ήταν Γερμανός ποδοσφαιριστής, που αγωνιζόταν ως κεντρικός επιθετικός. Διατέλεσε διεθνής με το αντιπροσωπευτικό συγκρότημα της Ανατολικής Γερμανίας, έχοντας το ρεκόρ διεθνών συμμετοχών και τερμάτων.

## Βιογραφία
Γεννήθηκε στις 13 Απριλίου του 1951 στο Βίσμαρ και αφού αγωνίστηκε αρχικά σε ομάδες νέων της γενέτειράς του, μεταγράφηκε το 1967 στη Χάνσα Ρόστοκ, όπου και έπαιξε για πρώτη φορά σε ανδρική ομάδα. Στην Χάνσα έμεινε μέχρι το 1973 και επόμενος σταθμός του ήταν το Μαγδεμβούργο, στο οποίο και έκλεισε την καριέρα του το 1985. Με τη φανέλα του Μαγδεμβούργου πανηγύρισε αρκετούς τίτλους, με αποκορύφωμα την κατάκτηση του Κυπέλλου Κυπελλούχων το 1974, όπου παρά το γεγονός ότι έχασε λόγω τραυματισμού τον μεγάλο τελικό με τη Μίλαν ήταν ένα από τα βασικά στελέχη της ομάδας. Σημείωσε συνολικά 229 γκολ σε 378 συμμετοχές στα πλαίσια του Πρωταθλήματος (πρώτος σκόρερ στην ιστορία) και 17 γκολ σε 42 αναμετρήσεις στα κύπελλα Ευρώπης. Ήταν τέσσερις φορές πρώτος σκόρερ του πρωταθλήματος της Ανατολικής Γερμανίας. 

Ο Στράιχ θεωρείται ένας από τους μεγαλύτερους ποδοσφαιριστές που ανέδειξε η Γερμανία και είναι πρώτος σε τέρματα και συμμετοχές με την Εθνική της Ανατολικής Γερμανίας, μετρώντας 55 γκολ σε 102 συμμετοχές. Ήταν μάλιστα μέλος της ομάδας, που έφτασε μέχρι τα προημιτελικά του Παγκοσμίου Κυπέλλου του 1974 σημειώνοντας δύο γκολ σε τέσσερις αναμετρήσεις. Έχει επίσης κατακτήσει ένα χάλκινο μετάλλιο με την ποδοσφαιρική Ολυμπιακή ομάδα της χώρας του το 1972.

Μετά το τέλος της ποδοσφαιρικής του καριέρας εργάστηκε ως προπονητής, περνώντας από τους πάγκους του Μαγδεμβούργου, της Άιντραχτ Μπράουνσβαϊγκ και της ΦΣΦ Τσβίκαου. Απεβίωσε σε ηλικία 71 ετών στις 16 Απριλίου 2022.

## Τίτλοι και ατομικές διακρίσεις
* Πρωτάθλημα Λ.Δ. Γερμανίας (2): 1974, 1975
* Κύπελλο Λ.Δ. Γερμανίας (3): 1978, 1979, 1983
* Ολυμπιακοί Αγώνες (χάλκινο μετάλλιο): 1972
* Ποδοσφαιριστής της Χρονιάς (2): 1979, 1983
* Πρώτος σκόρερ πρωταθλήματος (4): 1977, 1979, 1981, 1983

## Δείτε επίσης
* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


## Εξωτερικοί σύνδεσμοι
 
*  

Στραιχ Γιοαχιμ
Στραιχ Γιοαχιμ
Στραιχ Γιοαχιμ
Στραιχ
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Εθνικής Ανατολικής Γερμανίας
Κατηγορία:Ποδοσφαιριστές 1. ΦΚ Μαγδεμβούργο
Κατηγορία:Ποδοσφαιριστές της ολυμπιακής ομάδας Ανατολικής Γερμανίας
Κατηγορία:Προπονητές ποδοσφαίρου Άιντραχτ Μπράουνσβαϊγκ
Κατηγορία:Προπονητές ποδοσφαίρου 1. ΦΚ Μαγδεμβούργο
Κατηγορία:Ποδοσφαιριστές ΦΚ Χάνσα Ρόστοκ
Κατηγορία:Ποδοσφαιριστές στους Θερινούς Ολυμπιακούς Αγώνες 1972
Κατηγορία:Ολυμπιονίκες του ποδοσφαίρου
Φραντσέσκο Μαρία Ντελ Μόντε

[200px|right|thumb|Το [Παλάτσο Μαντάμα|Palazzo Madama στη Ρώμη σήμερα είναι η έδρα της Γερουσία της Δημοκρατίας, ενώ πρώτα ήταν η κατοικία του cardinal Del Monte]]
Ο **Φραντσέσκο Μαρία ντελ Μόντε** (ιταλ.:*Francesco Maria del Monte*, Βενετία, 5 Ιουλίου 1549 - Ρώμη, 27 Αυγούστου 1627), γνωστός περισσότερο ως *cardinal Del Monte*, ήταν Ιταλός καρδινάλιος, διπλωμάτης, συλλέκτης έργων τέχνης. Είναι διάσημος ακόμη ως προστάτης του Καραβάτζιο και του Γαλιλαίου.

## Παραπομπές


## Εξωτερικοί σύνδεσμοι
* 

Κατηγορία:Ιταλοί διπλωμάτες
Καρλάιλ Γκλιν

Ο **Σερ Καρλάιλ Γκλιν** (Sir Carlyle Robert Glean, Sr.,  11 Φεβρουαρίου 1932 - 21 Δεκεμβρίου 2021) ήταν πολιτικός από τη Γρενάδα και Γενικός Κυβερνήτης της χώρας από τις 27 Νοεμβρίου του 2008 ως τις 7 Μαΐου 2013. Καταγόταν από την Γκουγιάβε (στον Άγιο Ιωάννη). Είναι ο δεύτερος γενικός κυβερνήτης με καταγωγή από την ενορία του Αγίου Ιωάννη. 

Από το 1990 ως το 1995, οπότε και αποσύρθηκε από την πολιτική, ήταν υπουργός Παιδείας.

## Γενικός Κυβερνήτης
Στις 18 Νοεμβρίου του 2008 η Βασίλισσα Ελισάβετ Β΄ όρισε νέο Γενικό Κυβερνήτη τον Γκλιν. Η ορκωμοσία του, που είχε προγραμματιστεί για την επόμενη ημέρα, αναβλήθηκε για τις 27 Νοεμβρίου του 2008. Την ημέρα αυτή ο Γκλιν ανέλαβε πέμπτος Κυβερνήτης στην ιστορία της χώρας, διαδεχόμενος τον αποχωρήσαντα έπειτα από 13 χρόνια, Σερ Ντάνιελ Ουίλιαμς.

Τον Μάιο του 2013 τον διαδέχτηκε στο αξίωμα η Σεσίλ Λα Γκρενάντ. Απεβίωσε σε ηλικία 89 ετών στις 21  Δεκεμβρίου 2021.

## Παραπομπές


Γκλιν
Μαριούς Μπερλιέ

right|250px|thumb|Ένα αυτοκίνητο Μπερλιέ
Ο **Μαριούς Μπερλιέ** (21 Ιανουαρίου 1866,Λυών – 17 Απριλίου 1949,Κάννες) ήταν κατασκευαστής αυτοκινήτων, ιδρυτής της μάρκας Μπερλιέ.

Ξεκίνησε κατασκευάζοντας κινητήρες και αυτοκίνητα το 1894, αργότερα φορτηγά, το 1906. Μετά τον Β’ Παγκόσμιο Πόλεμο ειδικεύτηκε στην κατασκευή βαρέων οχημάτων, όπως φορτηγά και λεωφορεία.

Το 1915, για να μπορέσει να ανταποκριθεί στη μεγάλη ζήτηση για στρατιωτικά οχήματα, εγκαθιστά τα εργοστάσιά του σε μια μεγάλη έκταση και για να στεγάσει τους εργάτες του, διατάζει την κατασκευή του συγκροτήματος Μπερλιέ.

Μετά τις δικαστικές εκκαθαρίσεις κατά την απελευθέρωση της Γαλλίας, το Σεπτέμβρη του 1944, οι δραστηριότητες του σταματούν. Καταδικάζεται σε 2ετή φυλάκιση και κατάσχεση των υπαρχόντων του, τον Ιούνιο του 1946, από το δικαστικό μέγαρο της Λυών, για συνεργασία με τους Ναζί κατά την κατοχή. Στις 22 Ιουλίου 1949, το Γαλλικό Συμβούλιο Επικρατείας επιστρέφει τα εργοστάσια στην οικογένεια Μπερλιέ.

Το 1978 η μάρκα Μπαρλιέ έπαψε να υφίσταται, καθώς η εταιρεία «απορροφήθηκε» από την Ρενό.

## Παραπομπές


## Εξωτερικοί σύνδεσμοι
* 

Κατηγορία:Γάλλοι επιχειρηματίες
Κατηγορία:Αυτοκίνητο
Ομοιόθερμο

Στη Βιολογία με τον όρο **ομοιόθερμο**, (homoiotherm, ή homotherm, ή homeotherm) χαρακτηρίζεται οποιοδήποτε ζώο του οποίου η θερμοκρασία του σώματός του δεν ακολουθεί εκείνη του περιβάλλοντος που βρίσκεται. 
Γενικά τα ομοιόθερμα ζώα, δηλαδή τα θηλαστικά και τα πτηνά, περιγράφονται και ως θερμόαιμα. 
Ένα θερμόαιμο ζώο διατηρεί τη θερμοκρασία του σώματός του σε περιορισμένα στενά όρια και συνήθως πάνω από τη θερμοκρασία του περιβάλλοντός του, παρά τις μεγάλες διαφοροποιήσεις που μπορεί αυτό να παρουσιάζει.

*Το χαρακτηριστικό αυτό φαινόμενο που παρατηρείται στα ομοιόθερμα ζώα χαρακτηρίζεται γενικά ομοιοθερμία.

## Δείτε επίσης
*Ποικιλόθερμο

Κατηγορία:Φυσιολογία ζώων
Ράνι Μούκερτζι

Η **Ράνι Μούκερτζι** (*रानी मुखर्जी*, 21 Μαρτίου 1978) είναι Ινδή ηθοποιός. Μέσω της καριέρας της στο Μπόλυγουντ, έχει γίνει μία από τις πιο υψηλού προφίλ διασημότητες στην Ινδία, κερδίζοντας πολλά βραβεία. 

## Βιογραφία
Γεννήθηκε στις 21 Μαρτίου του 1978 στην Καλκούτα. Η οικογένεια της, που ανήκει στο έθνος των Μπενγκαλί, δραστηριοποιείται στο χώρο του κινηματογράφου από τη δεκαετία του '40. Ο πατέρας της, Ραμ Μούκερτζι, ήταν σκηνοθέτης και ένας από τους ιδρυτές των στούντιο Filmalaya ενώ η μητέρα της, Κρίσνα, τραγουδίστρια σε ταινίες. Ο αδελφός της, Ράτζα, υπήρξε παραγωγός ταινιών και πρόσφατα σκηνοθέτης ενώ η θεία της, Ντεμπάσρι Ρόι και η ξαδέλφη της, Κατζόλ είναι πασίγνωστες και δημοφιλής ηθοποιοί του Μπόλιγουντ.

Έχει αποφοιτήσει από κολέγιο της Βομβάης και είναι εκπαιδευμένη χορεύτρια (από την ηλικία των 10 ετών) στον παραδοσιακό χορό Οντίσι (Odissi). Μετά τις πολλαπλές επιτυχίες της στο σινεμά τα Ινδικά ΜΜΕ την αποκάλεσαν *Βασίλισσα του Μπόλιγουντ*, το όνομα της άλλωστε, Ράνι (Χίντι: रानी ), σημαίνει στα Ινδικά Βασίλισσα.

## Σταδιοδρομία
Η πρώτη της εμφάνιση στον κινηματογράφο έγινε με την ταινία *Raja Ki Aayegi Baraat* το 1996 αλλά η πρώτη της μεγάλη επιτυχία ήρθε δύο χρόνια αργότερα με την αισθηματική ταινία του Καράν Τζοχάρ, *[[Kuch Kuch Hota Hai]]*. Η ερμηνεία της στην ταινία, που συγκαταλέγεται στις μεγαλύτερες επιτυχίες του Ινδικού σινεμά, της χάρισε και ένα βραβείο Filmfare για Β' Γυναικεία Ερμηνεία. Ακολούθησε η συμμετοχή σε μερικές κάτω των προσδοκιών παραγωγές μέχρι την επιστροφή της στις εμπορικές και καλλιτεχνικές επιτυχίες το 2002 με το φιλμ *Saathiya*.

Το 2004, οι συμμετοχές της στο εμπορικά επιτυχημένο *[[Hum Tum]]* και το καλλιτεχνικά αναγνωρισμένο *Yuva* της αποφέρουν τα βραβεία Filmfare A' & B' Γυναικείας Ερμηνείας και γίνεται έτσι η πρώτη ηθοποιός στην ιστορία του Ινδικού σινεμά που κατακτά και τα δύο μεγάλα βραβεία την ίδια χρονιά. Οι καθολικοί διθύραμβοι των κριτικών και οι πολλαπλές βραβεύσεις της για την ερμηνεία της στην ταινία *[[Black (ταινία)|Black]]* (2005), όπου υποδύεται ένα κωφάλαλο κορίτσι την καθιερώνουν ως μια από τις μεγάλες πρωταγωνίστριες του Μπόλιγουντ.

Ακολούθησαν συμμετοχές σε εμπορικά επιτυχημένες παραγωγές αλλά και σε πιο "καλλιτεχνικές" ταινίες που της απέφεραν πολλαπλές υποψηφιότητες και πολλές νίκες σε βραβεία και φεστιβάλ. Δύο από τις ταινίες που πρωταγωνίστησε υπήρξαν επίσημες συμμετοχές της Ινδίας στα Όσκαρ Καλύτερης Ξενόγλωσσης Ταινίας ενώ η ίδια θεωρείται από τους ανθρώπους με τη μεγαλύτερη επιρροή στο Μπόλιγουντ. Έχει ψηφιστεί πολλές φορές σε λίστες με τις διασημότερες και ομορφότερες ηθοποιούς της Ασίας ενώ εξίσου σημαντικό είναι και το φιλανθρωπικό της έργο.

## Φιλμογραφία

## Παραπομπές


## Εξωτερικοί σύνδεσμοι

* Η Ράνι Μούκερτζι στην IMDB
* Βικιφθέγματα (στα αγγλικά)

Κατηγορία:Ινδές ηθοποιοί
Κατηγορία:Ινδές μοντέλα
Άρτιο

Η **Άρτιο**, Artio (ή Artionis), είναι θεά της φύσης και της άγριας ζωής στην Κελτική μυθολογία. Λατρευόταν ιδιαίτερα στην Ελβετία. Το όνομα της σημαίνει αρκούδα.

Ένα από τα γνωστότερα χάλκινα γλυπτά που έχει βρεθεί με τη θεά είναι αυτό κοντά στη Βέρνη της Ελβετίας, το οποίο δείχνει μια γυναίκα που κάθεται σε μια καρέκλα και στα χέρια της κρατά φρούτα, ενώ πίσω της βρίσκεται ένα δέντρο και μια αρκούδα . Στη βάση του γλυπτού υπάρχει η επιγραφή *Deae Artioni / Licinia Sabinilla *.

Το όνομα προέρχεται από τη Γαλατική λέξη artos . Άλλες κελτικές γλώσσες έχουν παρόμοιες λέξεις, όπως η Ιρλανδική και η Ουαλική: για παράδειγμα, η λέξη *Arth* μπορεί να είναι η πηγή για το σύγχρονο όνομα *[[Αρθούρος]]*. 

## Παραπομπές


Αρτιο
Αρτιο
Περλ Χάρμπορ

thumb|250px|Άποψη του Περλ Χάρμπορ, στο σημείο όπου έγινε η επίθεση του 1941.
Το **Περλ Χάρμπορ** (Pearl Harbor) είναι κλειστός κόλπος ελλιμενισμού στο νησί Οάχου της Χαβάης των ΗΠΑ, δυτικά της Χονολουλού. Γύρω από τη λιμνοθάλασσα υπάρχει ναυτική βάση του Αμερικανικού Ναυτικού, η οποία ιδρύθηκε το 1899.  

Το μέρος έγινε γνωστό από την Ιαπωνική επίθεση κατά του Αμερικανικού στόλου, ο οποίος βρισκόταν αγκυροβολημένος εκεί, στις 7 Δεκεμβρίου του 1941, η οποία οδήγησε στην ενεργή συμμετοχή των ΗΠΑ στο Β' Παγκόσμιο Πόλεμο. 

## Ιστορία
Το Περλ Χάρμπορ ήταν αρχικά ένα εκτεταμένο ρηχό ανάχωμα που ονομαζόταν "Wai Momi" (που σημαίνει, "Νερά της πέρλας") ή "Puʻuloa" (που σημαίνει "μακρύς λόφος") από τους Χαβανέζους. Η "Puʻuloa" θεωρήθηκε ως το σπίτι της θεάς του καρχαρία, "Kaʻahupahau", και του αδελφού της (ή γιου), "Kahi'uka", στους θρύλους της Χαβάης.

## Παραπομπές


Κατηγορία:Χαβάη
Πολεμικό Ναυτικό των ΗΠΑ

Το **Πολεμικό Ναυτικό των ΗΠΑ** (US Navy ή USN) είναι ο κλάδος των ενόπλων δυνάμεων των Ηνωμένων Πολιτειών που είναι υπεύθυνες για τη διεξαγωγή ναυτικών επιχειρήσεων και είναι μια από τις επτά ένστολες υπηρεσίες. Το Πολεμικό Ναυτικό των ΗΠΑ έχει σήμερα περίπου 333.127 προσωπικό σε ενεργό υπηρεσία και 124.000 στην εφεδρεία. Διατηρεί 282 πλοία (2018: **"350"** ) στην ενεργό υπηρεσία και περισσότερα από 3.700 αεροσκάφη. 

Το Πολεμικό Ναυτικό των ΗΠΑ κατάγεται από το Ηπειρωτικό Ναυτικό, το οποίο συγκροτήθηκε κατά τη διάρκεια της Αμερικανικής Επανάστασης και διαλύθηκε λίγο αργότερα. Το σύνταγμα των ΗΠΑ παρείχε την νομική βάση για μία πλωτή στρατιωτική δύναμη δίνοντας στο Κογκρέσο την εξουσία "για την παροχή και διατήρηση ενός ναυτικού".. Παρενοχλήσεις κατά της αμερικανικής ναυτιλίας από Βερβέρους κουρσάρους ώθησαν το Κογκρέσο να χρησιμοποιήσει αυτή την εξουσία  με την υιοθέτηση της *Ναυτικής Πράξης του [[1794]]* που διέτασσε την κατασκευή και την επάνδρωση έξι φρεγατών Το Ναυτικό των ΗΠΑ τέθηκε σε διεθνή προβολή στον 20ο αιώνα, ιδιαίτερα κατά τη διάρκεια του Β' Παγκοσμίου Πολέμου. Ήταν ένα μέρος της σύγκρουσης από την έναρξη της αμερικανικής στρατιωτικής εμπλοκής-η επίθεση κατά του Περλ Χάρμπορ- μέχρι την επίσημη παράδοση της Ιαπωνίας στο κατάστρωμα του USS Missouri. Στον μετέπειτα Ψυχρό Πόλεμο, το Πολεμικό Ναυτικό των ΗΠΑ εξελίχθηκε σε μια πυρηνική αποτρεπτική ισχύ και δύναμη απάντησης σε κρίσεις, ενώ προετοιμαζόταν για ένα πιθανό παγκόσμιο πόλεμο με τη Σοβιετική Ένωση.

Το 21ο αιώνα το Ναυτικό των ΗΠΑ διατηρεί μεγάλη παρουσία στον κόσμο, αναπτυγμένο σε περιοχές όπως η Ανατολική Ασία, η Μεσόγειος και η Μέση Ανατολή. Είναι ναυτικό "γαλάζιων νερών" με την ικανότητα να ασκεί δύναμη σε παράκτιες περιοχές του κόσμου, να εμπλέκεται σε προωθημένες περιοχές κατά τη διάρκεια της ειρήνης, και να αποκρίνεται γρήγορα σε περιφερειακές κρίσεις, γεγονός που το καθιστά ενεργό μέσο της αμερικανικής εξωτερικής και αμυντικής πολιτικής. 
Το Ναυτικό των ΗΠΑ είναι το μεγαλύτερο στον κόσμο με χωρητικότητα μεγαλύτερη από εκείνη των επόμενων 17 μεγαλύτερων σε συνδυασμό,  και έχει προϋπολογισμό 127,3 δισεκατομμυρίων δολαρίων για το οικονομικό έτος 2007.  Το  Ναυτικό των ΗΠΑ διαθέτει επίσης το μεγαλύτερο στον κόσμο αριθμό αεροπλανοφόρων, με 11 εν λειτουργία και 2 υπό κατασκευή.

[thumb|Το [αεροπλανοφόρο Σαρατόγκα USS Saratoga (CV-60) ]]

Το Ναυτικό των ΗΠΑ υπάγεται διοικητικά στο Υπουργείο του Ναυτικού, το οποίο διευθύνεται από τον πολίτη Υπουργό Ναυτικού. Το Υπουργείο του Ναυτικού είναι, το ίδιο, υπαγόμενο στο Υπουργείο Άμυνας, του οποίου επικεφαλής είναι ο Υπουργός Εθνικής Άμυνας.  Ο υψηλότερος Ναυτικός αξιωματικός είναι ο Αρχηγός Ναυτικών Επιχειρήσεων.

## Διακριτικά
### Αξιωματικοί και ανθυπασπιστές
#### Αξιωματικοί

#### Ανθυπασπιστές



### Yπαξιωματικοί




### Κατώτεροι βαθμοί




### Σήματα του Ναυτικού των Ηνωμένων Πολιτειών

## Μετάλλια του Πολεμικού Ναυτικού των ΗΠΑ

## Σημειώσεις

## Παραπομπές


## Εξωτερικοί σύνδεσμοι

* 
*
*- επίσημες ειδήσεις 
*


ΗΠΑ
Βασιλικό Σαουδαραβικό Ναυτικό

right|250px|thumbnail|Ο θυρεός του Ναυτικού της Σαουδικής Αραβίας
right|250px|thumbnail|Ναυτικό διακριτικό
thumbnail|250px|right|Η κανονιοφόρος RSNF “Faisal”
Το **Βασιλικό Σαουδικό Ναυτικό** είναι η Ναυτική δύναμη του Βασιλείου της Σαουδικής Αραβίας. Αριθμεί περίπου 12.000 άνδρες(ναύτες και αξιωματικούς), στους οποίους συγκαταλέγονται 1.200 πεζοναύτες. Αρχηγείο του Ναυτικού είναι το Ριάντ. Ο Δυτικός Στόλος δρα στην Ερυθρά Θάλασσα, με κύρια βάση τη Τζέντα. Ο Ανατολικός Στόλος δρα στον Περσικό Κόλπο με αρχηγείο το Τζουμπάιλ. Άλλες ναυτικές εγκαταστάσεις του βρίσκονται στο Γιάνμπου, τη Νταμάμ, και το Ρας αλ Μισάμπ.
## Ιστορία
Το Ναυτικό της Σαουδικής Αραβίας ιδρύθηκε το 1960 και με τη βοήθεια των ΗΠΑ ξεκίνησε μια διαδικασία επέκτασης το 1972 με στόχο να φτάσει σε δύναμη το Αυτοκρατορικό Ιρανικό Ναυτικό. Μετά την Ιρανική Επανάσταση, άρχισε ένα ακόμη πρόγραμμα επέκτασης του Σαουδικού Ναυτικού, με τη βοήθεια της Γαλλίας υπό την ονομασία «Σαβάρι». Στις επόμενες δύο δεκαετίες αποκτήθηκαν μερικά σκάφη από την Αγγλία και τη Γαλλία. Το 1980, οι ΗΠΑ βοήθησαν το Βασιλικό Σαουδικό Ναυτικό να αναπτύξει δικά του κέντρα διοίκησης και επικοινωνιών. 
## Πλοία
Το Σαουδικό Ναυτικό είναι μια εκσυγχρονισμένη δύναμη με φρεγάτες Γαλλικής κατασκευής, ναρκαλιευτικά Βρετανικής κατασκευής, και κορβέτες των ΗΠΑ. Διαθέτει :
* 3 φρεγάτες κλάσης Αλ Ριάντ
* 4 φρεγάτες κλάσης Αλ Μεδίνα
* 4 κορβέτες κλάσης Μπαντρ
* 9 περιπολικά κλάσης Αλ Σαδίγ
* 6 ναρκαλιευτικά κλάσης Σάνταου
* 2 τροποποιημένα μεταγωγικά σκάφη
* πολλά περιπολικά μικρού εκτοπίσματος, 2 Βασιλικά γιότ.

Κατηγορία:Στρατός της Σαουδικής Αραβίας
Κατηγορία:Σαουδική Αραβία
Νίκος Νεντίδης

Ο **Νίκος Νεντίδης** (γεννήθηκε στις 7 Ιουνίου του 1966 στα Κουφάλια Θεσσαλονίκης) είναι Έλληνας παλαίμαχος διεθνής με την εθνική Ελπίδων ποδοσφαιριστής που αγωνιζόταν σε θέσεις της άμυνας και της μεσαίας γραμμής.

## Καριέρα ποδοσφαιριστή
### Σε συλλογικό επίπεδο
Ξεκίνησε το ποδόσφαιρο το 1982 από τον ΠΑΟ Κουφαλίων. Επόμενος σταθμός στην καριέρα του ήταν ο Απόλλων Καλαμαριάς, στον οποίο αγωνίστηκε μέχρι τον Δεκέμβριο του 1987 όταν και μεταγράφηκε στον Ολυμπιακό. Στους Πειραιώτες παρέμεινε μέχρι το 1993 αγωνιζόμενος κυρίως ως αλλαγή και πανηγυρίζοντας την κατάκτηση δύο Κυπέλλων και ενός Σούπερ Καπ. Μετά τον Ολυμπιακό, αν και βρέθηκε κοντά στον Πανιώνιο αγωνίστηκε για έναν χρόνο στον Ηρακλή όπου όμως η παρουσία του κυμάνθηκε σε μέτρια επίπεδα. Στη συνέχεια αγωνίστηκε στον Αγροτικό Αστέρα (μισή χρονιά), στον Απόλλωνα Καλαμαριάς και στον Ναυπακτιακό Αστέρα προτού κλείσει την καριέρα του μετά το δεύτερό του πέρασμα από τον Αγροτικό Αστέρα το καλοκαίρι του 1998.

### Στις εθνικές ομάδες
Ο Νεντίδης υπήρξε διεθνής με την εθνική Ελπίδων. Ήταν μέλος της ομάδας που έφτασε μέχρι τον τελικό του Ευρωπαϊκού Πρωταθλήματος Ελπίδων το 1988.

## Καριέρα προπονητή
Ως προπονητής εργάστηκε αρχικά στα τμήματα υποδομής διαφόρων ομάδων. Αρχικά του ΠΑΟ Κουφαλίων, του ΑΜΣ Πανοράματος καθώς και στην ομάδα παίδων του Ολυμπιακού (2002-2004). Αργότερα πέρασε από τους πάγκους του ΠΑΟ Κουφαλίων και του Καμπανιακού ενώ από το 2007 ως το 2009 εργάστηκε στο τμήμα σκάουτινγκ του Ολυμπιακού. Την περίοδο 2009-10, διατέλεσε για ένα διάστημα συνεργάτης του Όλεγκ Προτάσοφ στον Ηρακλή ενώ από τον Δεκέμβριο του 2010 είναι βοηθός προπονητή στην ομάδα της Κέρκυρας. Το 2011 διατέλεσε προπονητής της ομάδας Α.Ο. Χανίων.

## Παραπομπές


## Πηγές

*Στατιστικά 1985/86
*Στατιστικά 1986/87
*Στατιστικά 1987/88
*Στατιστικά 1988/89
*Στατιστικά 1989/90
*Στατιστικά 1990/91
*Στατιστικά 1991/92
*Στατιστικά 1992/93
*''εφ. ΤΟ ΒΗΜΑ''
*Στο Καυτανζόγλειο ο Νεντίδης
*Συνεργάτης του Προτάσοφ ο Νεντίδης
*Ο Νεντίδης «δεξί» χέρι του Μπάντοβιτς.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Έμβλημα της Παπούα Νέας Γουινέας

thumb|Το έμβλημα της Παπούα Νέας Γουινέας.
To **έμβλημα της [[Παπούα Νέα Γουινέα|Παπούα Νέας Γουινέας]]** καθιερώθηκε το 1971, όπως και η σημαία της χώρας. Αποτελείται από ένα πουλί του παραδείσου, το οποίο ζει στο νησί και είναι αντιπροσωπευτικό της άγριας πανίδας. Το πτηνό αυτό εμφανίζεται στο έμβλημα να βρίσκεται πάνω από ένα παραδοσιακό δόρυ και ένα τύμπανο *kundu*. Το χρώμα που επικρατεί είναι το καφέ του πτηνού (πράσινο και πορτοκαλί στο στήθος) και το κίτρινο, ενώ τα όπλα έχουν χρώμα γκρι, άσπρο και μαύρο.

## Πηγές
*Στοιχεία για το έμβλημα στις *Σημαίες του Κόσμου*.

Παπουα
Κατηγορία:Παπούα Νέα Γουινέα
Κατάλογος βασιλέων των Μυκηνών

Ο παρακάτω κατάλογος αναφέρει σύμφωνα με την Ελληνική Μυθολογία, τους βασιλείς ή άνακτες (σύμφωνα με τον Ομηρικό όρο και την μυκηναϊκή γραμμική γραφή Β΄) της πόλης των Μυκηνών, που έδωσε το όνομά της στον ομώνυμο πολιτισμό κατά την εποχή του χαλκού στην Ελλάδα 

## Μυθικοί βασιλείς (Άνακτες)
Πρώτος βασιλιάς και ιδρυτής της πόλης υπήρξε, κατά την παράδοση, ο Περσέας. 

Ο Τισαμενός σκοτώθηκε σε συμπλοκή με τους Ηρακλείδες, οι οποίοι είχαν πλέον υπό τον έλεγχό τους ολόκληρη την Πελοπόννησο (εκτός από την Αχαΐα).

## Δείτε επίσης
* Μυκηναϊκός πολιτισμός
* Μυκήνες



Κατηγορία:Ελληνική μυθολογία
*
Αλήτης (μυθολογία)

Ο **Αλήτης**, κατά την Ελληνική Μυθολογία ήταν γιος του Αίγισθου.

Όταν ο Ορέστης ταξίδεψε στην Ταυρική για να αναζητήσει την Ιφιγένεια, ο Αλήτης, εκβιαστικά και αυτοβούλως ανέλαβε την εξουσία στις Μυκήνες. Με την επιστροφή του ο Ορέστης τον σκότωσε και επανήλθε στον θρόνο των Μυκηνών.

## Γενεαλογία

## Πηγές
* Hyginus, *Fabulae*. σελ. 122.

Κατηγορία:Βασιλείς των Μυκηνών
Σαβάζιος

Στην ελληνική μυθολογία με το όνομα **Σαβάζιος**, **Σαββάνδος** είναι γνωστή μία αρχαία ελληνική θρακική και φρυγική θεότητα. Ο Σαβάζιος ήταν θεός των ιππέων, της βλαστήσεως και του σιταριού. Ετυμολογικά, το δεύτερο συνθετικό του ονόματος (-ζιος) προέρχεται από την κοινή ινδοευρωπαϊκή ρίζα *Dyeus*, από όπου και οι λέξεις «Δίας» και «θεός», το λατινικό *deus* = θεός, κλπ.. Στην κλασική Ελλάδα τον παρομοίαζαν με τον Διόνυσο, αλλά η βάρβαρη και παράξενη λατρεία του δεν είχε πολλούς οπαδούς. Οι πιστοί του χόρευαν κρατώντας ιερά φίδια, ενώ κατά τις νύχτες εόρταζαν τον «μυστικό γάμο» των μυημένων με τον θεό. Το «Λεξικό της Σούδας» γράφει με απόλυτο τρόπο:


*«ο Σαβάζιος... ...είναι το ίδιο με τον Διόνυσο. Απέκτησε αυτήν την επίκληση από τις τελετές προς αυτόν. Γιατί οι βάρβαροι αποκαλούν τη βακχική κραυγή «σαβάζειν», οπότε και κάποιοι από τους `Ελληνες ακολούθησαν και απεκάλεσαν την κραυγή «σαβασμός»... ...Επίσης, ονομάζονταν «σαβοί» τα μέρη που είχαν αφιερωθεί στον Διόνυσο και στις βακχιάζουσές του. Ο [[Δημοσθένης]] στον «Υπέρ Κτησιφώντος» λόγο του [τους αναφέρει]»*


Ο Σαβάζιος παριστάνεται σε απεικονίσεις πάντα πάνω σε άλογο, να φορά φρυγικό ένδυμα και με πλήθος σύμβολα. Η λατρεία του διαδόθηκε και στη Ρώμη, όπου πρωτοεμφανίζεται τον 2ο αιώνα π.Χ., και από εκεί σε ολόκληρη τη Ρωμαϊκή Αυτοκρατορία, όπως εξάλλου και άλλες ανατολικές λατρείες. Κάποτε το όνομα Σαβάζιος συγχέεται από τους Ρωμαίους με το εβραϊκό *[[Σαβαώθ]]* όταν οι συγκρητιστικές και μονοθεϊστικές τάσεις τον παρουσιάζουν ως τον θεό λυτρωτή. Ο Πλούταρχος γράφει στα *Συμποσιακά* του (ΙV 6) ότι οι Εβραίοι λάτρευαν τον Διόνυσο και ότι η «ημέρα των Σαββάτων» ήταν εορτή του Σαβαζίου.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 665

Κατηγορία:Θεότητες της ελληνικής μυθολογίας
Κατηγορία:Φρυγικές θεότητες
Κατηγορία:Αρχαία Θράκη
Σάγαρις

Στην ελληνική μυθολογία με το όνομα **Σάγαρις** είναι γνωστά τα παρακάτω δύο διαφορετικά πρόσωπα:

# Γιος του ήρωα Αίαντα του Λοκρού. Ο Σάγαρις ίδρυσε, σύμφωνα με μία παράδοση, την πόλη Σύβαρι στην Ιταλία.
# Μικρασιάτης, γιος του Μίδα. Αυτός ο Σάγαρις πιστευόταν ότι είχε δώσει το όνομά του στον ποταμό Σαγγάριο. Σύμφωνα με άλλη παράδοση, ο Μικρασιάτης Σάγαρις ήταν γιος του Μύγδωνα και της Αλεξιρρόης. Επειδή ο Σάγαρις δεν προωθούσε τη λατρεία της Κυβέλης, η θεά του έστειλε τρέλα, με αποτέλεσμα ο Σάγαρις να πέσει και να πνιγεί στον ποταμό Ξηραβάτη, που από τότε έγινε γνωστός ως «Σαγγάριος».

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 665

Σαγαρις
Σαγαρίτιδα

Στην ελληνική μυθολογία η **Σαγαρίτιδα** (***Σαγαρίτις***) ήταν μία Αμαδρυάδα Νύμφη. Σύμφωνα με τον Παυσανία πατέρας της ήταν ο ποτάμιος θεός Σαγγάριος. Ο μύθος της Σαγαρίτιδας και του Άττι παραδίνεται από τον Ρωμαίο ποιητή Οβίδιο στο έργο του *Fasti*. Ο Άττις είχε ορκιστεί στη θεά Κυβέλη να μείνει αγνός, αλλά ερωτεύθηκε τη Σαγαρίτιδα και αθέτησε τον όρκο του. Τότε η Κυβέλη οργίσθηκε, έπληξε το δέντρο με τη ζωή του οποίου συνδεόταν η Σαγαρίτιδα κι έτσι μαζί με το δέντρο πέθανε και η νύμφη.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 665

Κατηγορία:Νύμφες της ελληνικής μυθολογίας
Ανθήλεια

Στην ελληνική μυθολογία με το όνομα **Ανθήλεια** αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Ανθηλείας ήταν η Πολυξώ, και επομένως η Ανθήλεια ήταν ομοθαλής αδελφή της Αυτονόης, της Βρύκης, της Γλαυκίππης, της Ερατούς, της Ευίππης, της Ευρυδίκης, της Ηλέκτρας, της Θεανούς, της Κλεοδώρης, της Κλεοπάτρας και της Στύγνης. Η Ανθήλεια παντρεύτηκε τον γιο του Αιγύπτου Κισσέα και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ανθηλεια
Δανικό και νορβηγικό αλφάβητο

Το Δανικό και το Νορβηγικό αλφάβητο βασίζεται στο Λατινικό αλφάβητο και αποτελείται από τα παρακάτω 29 γράμματα, (καθιερώθηκαν στη Νορβηγία το 1917 και στη Δανία το 1955)

Τα γράμματα c, q, w, x και z δε χρησιμοποιούνται στην προφορά των ενδογενών λέξεων. Σπάνια χρησιμοποιούνται στα Νορβηγικά, όπου συνήθως η ορθογραφία των γλωσσικών δανείων προσαρμόζεται στο τοπικό σύστημα προφοράς. Στον αντίποδα, τα Δανικά τείνουν να διατηρούν την αυθεντική προφορά των γλωσσικών δανείων. Συγκεκριμένα, ένα ‘c’ που «αντιπροσωπεύει» το /s/ σχεδόν ποτέ δεν προσαρμόζεται σε ‘s’ στα Δανικά, όπως θα συνέβαινε στα Νορβηγικά. Πολλές λέξεις με Λατινική ρίζα διατηρούν το ‘c’ ηχητικά στη Δανική προφορά.

## Διφορούμενη η ειδική προφορά
Το "C" προφέρεται ως "σ" - π.χ. celle(σέλε) = κελί, ή "κ" - π.χ. cabin(κάμπιν) = καμπίνα. Το "O" προφέρεται ως "ου" - π.χ. "fort"(φουρτ) = γρήγορα, ή "ο" - π.χ. form(φορμ) = σχήμα. Το "U" προφέρεται ως "ου", μερικές φορές στενό. Το "Υ" προφέρεται ως βαθύ "ι" - π.χ. ymt(ιμτ) = υπαινιγμός. Ο δίφθογγος "Æ" προφέρεται ως φαρδύ "α" - π.χ. ære(άρε) = περιοπή. Το "Ø" προφέρεται ως "ε" - π.χ. øl(ελ) = μπίρα. Το "Å" προφέρεται ως "ο" - π.χ. åbor(όμπορ) = πέρκα.

Κατηγορία:Λατινικά αλφάβητα
Αλφαβητο
Βολίνα

Η **Βολίνα** ή **Βολίνη** ήταν νύμφη της Ελληνικής μυθολογίας.

Κάποτε την αγάπησε ο θεός Απόλλων και την κυνήγησε, η Βολίνα στην προσπάθεια της να τον αποφύγει έπεσε από έναν γκρεμό στη θάλασσα και πνίγηκε, αλλά οι θεοί την έκαναν αθάνατη. Στο σημείο που έπεσε στη θάλασσα ονομάστηκε **Βολίνη** και το ίδιο όνομα πήρε αργότερα μικρή κώμη, Βολίνη, που υπήρχε στην περιοχή. 

## Βιβλιογραφία
* Αλέξιος Παναγόπουλος, *Ιστορικό λεξικό περιοχής δήμου Ρίου νομού Αχαίας*, Εκδόσεις Περί Τεχνών, Πάτρα 2003, ISBN 960-8260-32-9
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

## Πηγές
*"ἀπωτέρω δὲ Ἀργυρᾶς ποταμός ἐστιν ὀνομαζόμενος Βολιναῖος, καὶ πόλις ποτὲ ᾠκεῖτο πρὸς αὐτῷ Βολίνα. παρθένου δὲ ἐρασθῆναι Βολίνης Ἀπόλλωνα, τὴν δὲ φεύγουσαν ἐς τὴν ταύτῃ φασὶν ἀφεῖναι θάλασσαν αὑτήν, καὶ ἀθάνατον γενέσθαι χάριτι τοῦ Ἀπόλλωνος. ἐφεξῆς δὲ ἄκρα τε ἐς τὴν θάλασσαν ἔχει, καὶ ἐπ' αὐτῇ λέγεται λόγος ὡς Κρόνος τῆς θαλάσσης ἐνταῦθα ἔρριψε τὸ δρέπανον, ᾧ τὸν πατέρα Οὐρανὸν ἐλυμήνατο: ἐπὶ τούτῳ δὲ καὶ τὴν ἄκραν Δρέπανον ὀνομάζουσιν. ὀλίγον δὲ ὑπὲρ τὴν λεωφόρον Ῥυπῶν ἐστι τὰ ἐρείπια: σταδίους δὲ Αἴγιον περὶ τοὺς τριάκοντα ἀπέχει Ῥυπῶν."Παυσανία Αχαϊκά

Κατηγορία:Αρχαίοι Αχαιοί

Κατηγορία:Νύμφες της ελληνικής μυθολογίας
Εκατομβαιών

Ο **Εκατομβαιών** είναι ο πρώτος μήνας στο Αττικό ημερολόγιο, που ακολουθεί τη νέα σελήνη (Νουμηνία) μετά το θερινό ηλιοστάσιο. Δεν υπάρχουν σταθερές ημερομηνίες διότι οι Μήνες αλλάζουν  με τη  (Νέα σελήνη).  

Ενώ στην Αθήνα την εποχή του Θησέα ο μήνας αυτός ονομαζόταν *Κρονιών* (προς τιμήν του Κρονου), πήρε αργότερα το όνομά του από τα Εκατόμβαια, μία γιορτή που γινόταν προς τιμή του Απόλλωνα, στην οποία θυσιάζονταν *εκατόμβαι*, δηλαδή μεγαλοπρεπής θυσία 100 βοδιών, ταύρων κ.ά. Η μεγαλύτερη γιορτή του Εκατομβαιώνος μηνός ήταν τα Παναθήναια προς τιμή της θεάς Αθηνάς 

Κυριότερες γιορτές στην αρχαία Αθήνα κατά το μήνα αυτό ήταν τα Παναθήναια, τα Κρόνια και τα Συνοίκια.

## Παραπομπές


## Πηγές
* 

Κατηγορία:Αττικό ημερολόγιο
Αλμπέρτο Μπελσουέ

Ο **Αλμπέρτο Μπελσουέ Άριας** (ισπανικά:*Alberto Belsué Arias*) είναι παλαίμαχος Ισπανός διεθνής ποδοσφαιριστής, ο οποίος αγωνιζόταν ως δεξιός πλάγιος αμυντικός. 

## Σταδιοδρομία σε συλλόγους
Γεννήθηκε στις 2 Μαρτίου του 1968 στη Σαραγόσα της Ισπανίας και ξεκίνησε την επαγγελματική του σταδιοδρομία το 1986 από την άσημη *Endesa de Andorra*. Το 1988 κάνει το μεγάλο βήμα στην καριέρα του υπογράφοντας στη Ρεάλ Σαραγόσα, στην οποία έμεινε για μια δεκαετία πραγματοποιώντας περισσότερες από 300 επίσημες εμφανίσεις. Μετά τη Σαραγόσα, αγωνίστηκε με την Ντεπορτίβο Αλαβές (1998/99) και τη Νουμάνθια (1999/00), βοηθώντας και τις δύο ομάδες να αποφύγουν τον υποβιβασμό. Το 2001 αποσύρθηκε από την ενεργό δράση μετά από ένα σύντομο πέρασμα από την Ελλάδα και τον Ηρακλή.

## Διεθνής σταδιοδρομία
Ο Μπελσουέ έχει διατελέσει 17 φορές διεθνής με την Εθνική Ισπανίας από το 1994 ως το 1996. Ήταν μάλιστα μέλος της ομάδας που συμμετείχε στο Ευρωπαϊκό Πρωτάθλημα του 1996, όπου αγωνίστηκε στους 2 από τους 4 αγώνες της Εθνικής του.

## Στατιστικά

## Διακρίσεις
**Ρεάλ Σαραγόσα**
*Κύπελλο Ισπανίας: 1993–94
*Κύπελλο Κυπελλούχων: 1994-95

## Παραπομπές

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Ντεπορτίβο Αλαβές
Κατηγορία:Ποδοσφαιριστές ΚΝ Νουμάνθια
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Καπέσοβο Ιωαννίνων

Το **Καπέσοβο** είναι χωριό του Ζαγορίου, ανήκει διοικητικά στον Δήμο Ζαγορίου ενώ έως το 2010 υπαγόταν στον Δήμο Τύμφης. Απέχει 43 χιλιόμετρα από τα Ιωάννινα.

## Γενικά στοιχεία
Το Καπέσοβο βρίσκεται σε μικρή απόσταση από το φαράγγι του Βίκου, όπου από ορισμένα σημεία του χωριού η θέα προς αυτό είναι πανοραμική. Αξιοσημείωτο είναι και το πετρόκτιστο μονοπάτι που συνδέει το Καπέσοβο με το γειτονικό Βραδέτο (σκάλα Βραδέτου). 

Τον 17ο και 18ο αιώνα πολλοί Καπεσοβίτες διακρίθηκαν ως αγιογράφοι (μπογάδες στην τοπική διάλεκτο) και ξυλογλύπτες και πολλές από τις εκκλησίες του Ζαγορίου και γενικότερα της Ηπείρου διακοσμήθηκαν από έργα εντόπιων τεχνιτών. Από το χωριό κατάγονται και οι ευεργέτες Κωνσταντίνος και Παύλος Πασχάλης, οι οποίοι ίδρυσαν με δικές τους δαπάνες την Πασχάλειο σχολή (ιδρύθηκε το 1861), όπου φιλοξενεί σήμερα ένα από τα τρία πρωτότυπα έντυπα της Χάρτας του Ρήγα Φεραίου.

Σήμερα το χωριό διατηρεί την παραδοσιακή ζαγορήσια αρχιτεκτονική, ξεχωρίζουν ο ναός του Αγίου Νικολάου, κτισμένος το 1793 με δαπάνη του Καπεσοβίτη Ιωαννούτσου Καραμεσίνη, το πολιτιστικό κέντρο και το λαογραφικό μουσείο. Κατά τους χειμερινούς μήνες αποτελεί τουριστικό προορισμό για Έλληνες και ξένους περιηγητές.

## Αξιομνημόνευτοι Καπεσοβίτες
Από το Καπέσοβο κατάγονταν ο αγιογράφος Αναγνώστης Οικονόμος, οι έμποροι και ευεργέτες Κωνσταντίνος και Παύλος Πασχάλης, ο γενικός προεστός του Ζαγορίου επί τουρκοκρατίας Γιαννούτσος Καραμεσίνης καθώς και ο σύμβουλος του Αλή πασά και πολιτικός της Ελληνικής Επανάστασης, Αλέξιος Νούτσος.

## Φωτοθήκη

Αρχείο:Καπεσοβο 01.jpg|Άποψη του χωριού.
Αρχείο:Καπεσοβο 02.jpg|Άποψη από την πλατεία του χωριού.
Αρχείο:Καπεσοβο 05.jpg|Άποψη του χωριού.
Αρχείο:Καπεσοβο 06.jpg|Άποψη του χωριού.
Αρχείο:Καπεσοβο 09.jpg|Ναός στο χωριό.
Αρχείο:Καπεσοβο 13.jpg|Παλιά πόρτα στην πλατεία του χωριού.


## Δείτε επίσης
* Ιερά δάση της Ηπείρου

## Παραπομπές


## Πηγές
* M. Braud-Bovy, «Τα σπίτια του Καπέσοβο», άρθρο στο περιοδικό *Αρχιτεκτονική*, τχ. 39 (1963), σελ. 69-74. (ανακτήθηκε την 01/11/2013)

## Εξωτερικοί σύνδεσμοι
* Δήμος Τύμφης
* Τουριστικός οδηγός νομού Ιωαννίνων (σελ. 15)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Τύμφης
Κατηγορία:Δήμος Ζαγορίου
Μεταγειτνιών

Ο **Μεταγειτνιών** είναι ο δεύτερος μήνας στο αττικό ημερολόγιο και ο έβδομος στο Δηλιακό. Ήταν αφιερωμένος στο Μεταγείτνιο Απόλλωνα και η μεγαλύτερη γιορτή του μηνός ήταν τα Μεταγείτνια την έβδομη μέρα του μήνα ( εβδόμη ισταμένου ή αύξοντος ), τα Ηράκλεια εν Κυνοσάργει, που εορτάζονταν την ίδια μέρα και στην ίδια περιοχή με την προαναφερθείσα και τα Ελευσίνια άθλα, εορτές στην Ελευσίνα με αθλήματα νέων και εφήβων, που διαρκούσαν τέσσερις μέρες, απο την 13η έως και την 16η.  

Το νωρίτερο της εμφανίσεως του με το σύγχρονο ημερολόγιο είναι η 25η Ιουλίου, και η αργότερη, η 20η Αυγούστου, αρχίζει δηλαδή με τη δεύτερη νέα σελήνη μετά το καλοκαιρινό ηλιοστάσιο. 

Η παραδοσιακή-μυθολογική εξήγηση της ονομασίας, είναι η μετοίκηση μετα-γειτνίαση των αθηναίων όταν ο Θησεύς ένωσε τους διασκορπισμένους οικισμούς σε μία πόλη, τις Αθήνες.

Ο λεξικογράφος Αρποκρατίων γράφει ότι ο Απόλλων Μεταγείτνιος λατρευόταν κατά το μήνα αυτόν: εν δε τούτω Απόλλωνι Μεταγειτνίω θύουσιν, ως Λυσιμαχίδης εν τω περί Αθήνησι μηνών [στο λήμμα, Σουίδας].

Ο Φώτιος γράφει ότι ο μήνας ονομάστηκε έτσι για να τιμήσουν αυτήν την αλλαγή διαμονής: Ωνομάσθαι δε φασιν από της μεταβάσεως της εις το άστυ, ταύτης τω μηνί τούτω γενομένης υπό Θησέως [ Λεξικό Φώτιος].

Και ο Πλούταρχος αναφέρει ότι η εορτή στην οποία εορτάζονταν η ανάμνηση αυτού του Μετοικισμού, ονομαζόταν Μεταγείτνια και εορταζόνταν τον συγκεκριμένο μήνα: ἆρα οὖν ξένοι καὶ ἀπόλιδές εἰσιν Ἀθηναίων οἱ μεταστάντες ἐκ Μελίτης εἰς Διόμεια, ὅπου καὶ μῆνα Μεταγειτνιῶνα καὶ θυσίαν ἐπώνυμον ἄγουσι τοῦ μετοικισμοῦ τὰ Μεταγείτνια, τὴν πρὸς ἑτέρους γειτνίασιν ευκόλως και ιλαρώς εκδεχόμενοι και στέργοντες [ Πλούταρχος, Ηθικά – περί φυγής 6].

## Παραπομπές


## Πηγές
* Πλούταρχος, Ηθικά – περί φυγής 6
* Φώτιος, 
* 

* Νουμηνία  

Κατηγορία:Αττικό ημερολόγιο
Μαιμακτηριών

Ο **Μαιμακτηριών** είναι ο πέμπτος μήνας στο αττικό ημερολόγιο, ο οποίος ήταν αφιερωμένος στο Δία Μαίμακτο και περίπου αντιστοιχούσε στο σημερινό χρονικό διάστημα 23 Οκτωβρίου-22 Νοεμβρίου.

Κυριότερες εορτές κατά το μήνα αυτό ήταν τα Μαιμακτήρια και τα Πομπαία: η πρώτη γιορτή λάμβανε χώρα το τελευταίο δεκαήμερο του μήνα ως επίκληση για έναν ήπιο χειμώνα, ενώ κατά τη δεύτερη γιορτή πραγματοποιούνταν πομπή προς τιμήν του Μειλίχιου Δία για την μελλούμενη καλή σοδειά. 

Κατηγορία:Αττικό ημερολόγιο
Γοργύρα

Η **Γοργύρα** (ή **Ορφνή**) ήταν σύζυγος του Αχέροντα και μητέρα του δαίμονα Ασκάλαφου. Είναι προσωποποίηση, όπως δηλώνει το όνομα της (Γοργύρα = υπόνομος), των καταβοθρών υπονόμων, υποχθονίων που μεταφέρουν τα δροσερά επίγεια νερά ποταμών και λιμνών στον Άδη.

Κατηγορία:Ελληνική μυθολογία
Ποσειδεών

Ο **Ποσειδεών** ή Ποσειδιών, είναι ο έκτος μήνας στο αττικό ημερολόγιο, ο οποίος ήταν αφιερωμένος στο θεό Ποσειδώνα. Όπως όλοι οι μήνες των ελληνικών ημερολογίων, άρχιζε με την νέα σελήνη του Νοεμβρίου και τελείωνε με την νέα σελήνη του Δεκεμβρίου. Τρεις φορές ανα οκταετία, πρόσθεταν έναν εμβόλιμο μήνα, τον Ποσειδεώνα β', ώστε να είναι συμβατός με τον ηλιακό χρόνο ο Μετωνικός κύκλος. Σε άλλες πόλεις της αρχαίας Ελλάδας εκτός από την Αθήνα, θεωρούνταν ο τελευταίος μήνας του χρόνου. 

Κυριότερες γιορτές κατά το μήνα αυτό ήταν 
τα Εν άστει Διονύσια και Φαλληφόρια προς τιμήν του Διονύσου, 
τα Αλώα, τα Πληρόσια και τα Ποσείδεα την ογδόη του μηνός.  

Κατά την διάρκεια των Αλώων, τα οποία είναι μεγάλη αγροτική εορτή που τελούνταν αποκλειστικά απο γυναίκες, άναβαν μεγάλες φωτιές. 

Στους Δελφούς, άδεται ήδη ο Διθύραμβος προς τιμήν του Διονύσου, στη θέση του Παιάνα. 

Ο μήνας συμπεριλαμβάνει και το χειμερινό ηλιοστάσιο, αλλά οι έλληνες δεν γιόρταζαν τροπές και ηλιακά φαινόμενα. 

## Παραπομπές

## Πηγές
* 

Κατηγορία:Αττικό ημερολόγιο
Κατηγορία:Ποσειδώνας